Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta ehdotukseen Euroopan parlamentin ja neuvoston asetukseksi Euroopan innovaatio- ja teknologiainstituutin perustamisesta /* KOM/2008/0052 lopull. - COD 2006/0197 */





[pic] | EUROOPAN YHTEISÖJEN KOMISSIO | Bryssel 29.1.2008 KOM(2008) 52 lopullinen 2006/0197 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta ehdotukseen Euroopan parlamentin ja neuvoston asetukseksi Euroopan innovaatio- ja teknologiainstituutin perustamisesta 2006/0197 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta ehdotukseen Euroopan parlamentin ja neuvoston asetukseksi Euroopan innovaatio- ja teknologiainstituutin perustamisesta 1. TAUSTAA Ehdotus toimitettiin Euroopan parlamentille ja neuvostolle (asiakirja KOM(2006) 604 lopullinen – 2006/0197 (COD) | 20. lokakuuta 2006 | Euroopan talous- ja sosiaalikomitea antoi lausuntonsa: 2007/C 161/06 | 14. maaliskuuta 2007 | Yleisnäkemys annettiin (asiak. 11058/07) | 25. kesäkuuta 2007 | Euroopan parlamentti antoi lausuntonsa ensimmäisessä käsittelyssä | 26. syyskuuta 2007 | Poliittiseen yhteisymmärrykseen päästiin | 23. marraskuuta 2007 | Yhteinen kanta vahvistettiin | 21. tammikuussa 2008 | 2. KOMISSION EHDOTUKSEN TARKOITUS Euroopan innovaatio- ja teknologiainstituutti on Lissabonin strategiaan liittyvä uusi aloite, jolla on tarkoitus vahvistaa unionin ja sen jäsenvaltioiden innovointikapasiteettia tuomalla yhteen osaamiskolmiossa mukana olevat parhaimmat toimijat. Instituutti toimii viitemallina arvioitaessa, kuinka yliopistojen ja korkeakoulujen, tutkimuksen ja liike-elämän maailmat voidaan yhdistää niin, että Eurooppa kykenee vastaamaan globalisoituvan ja osaamiseen perustuvan maailmantalouden haasteisiin nykyistä paremmin. Se organisoidaan osaamis- ja innovointiyhteisöiksi (korkeakoulujen, tutkimusorganisaatioiden, yritysten ja muiden innovointiprosessin sidosryhmien kumppanuudet). Näitä yhteisöjä ohjaa, koordinoi ja arvioi hallintoneuvosto, joka koostuu liike-elämää, yliopistoja ja korkeakouluja ja tutkimusyhteisöjä edustavista valioluokan henkilöistä. Aloitteessa on keskeistä liike-elämän osallistuminen kaikilla strategisilla ja operatiivisilla tasoilla. 3. YHTEIS TÄ KANTAA KOSKEVAT HUOMAUTUKSET 3.1 YHTEISTÄ KANTAA KOSKEVAT YLEISET HUOMIOT Yhteinen kanta on pääosiltaan linjassa komission ehdotuksen kanssa, joten se on kokonaisuudessaan hyväksyttävissä. 3.2 Yhteisymmärrys yhteisestä kannasta Yhteinen kanta on seurausta intensiivisistä toimielinten välisistä neuvotteluista komission annettua 19. syyskuuta 2007 ehdotuksensa rahoituskehyksen tarkistamisesta ja Euroopan parlamentin annettua 26. syyskuuta 2007 päätöslauselmansa Euroopan teknologiainstituutista. Epävirallisissa ja teknisissä kokouksissa on tuotu esiin kompromisseja useisiin ratkaisematta olleisiin lainsäädännöllisiin näkökohtiin. Neuvoston budjettikomiteassa käytiin samalla keskusteluja Euroopan innovaatio- ja teknologiainstituutin (ja Galileon) rahoituksesta. Keskusteluja käytiin myös kummankin budjettivallan käyttäjän kesken vuoden 2008 talousarviomenettelyn yhteydessä. Teollisuus-, tutkimus- ja energiavaliokunnan puheenjohtaja Angelika Niebler vahvisti 20. marraskuuta 2007 parlamentin hyväksyvän pysyvien edustajien komitean 14. marraskuuta 2007 sopiman tekstin ja komission lausuman (riippuen siitä, että Euroopan innovaatio- ja teknologiainstituutin rahoituksesta päästään sopuun – ks. jäljempänä). Kilpailukykyneuvosto pääsi perjantaina 23. marraskuuta 2007 poliittiseen yhteisymmärrykseen Euroopan innovaatio- ja teknologiainstituutin perustamisesta. Neuvosto ja Euroopan parlamentti pääsivät samana päivänä sopimukseen Galileon ja Euroopan innovaatio- ja teknologiainstituutin rahoituksesta. Euroopan innovaatio- ja teknologiainstituutin rahoitukseen ajanjaksolla 2008–2013 osoitetaan 309 miljoonaa euroa. Neuvottelujen pääaiheet, joista on päästy sopimukseen: Koulutusulottuvuus: Korkea-asteen oppilaitosten määritelmästä ja tutkinnoista on päästy yksimielisyyteen. Osaamis- ja innovointiyhteisöjen osallistuminen yhteisön ohjelmiin (johdanto-osan 17 kappale ja 14 artikla) Tekstin 14 artikla on laadittu uusiksi, jottei luotaisi sitä vaikutelmaa, että kaikki osaamis- ja innovointiyhteisöjen – mahdollisesti merkittävätkin – hallintokulut rahoitettaisiin yhteisön talousarviosta. Osallistuvien valtioiden määritelmä (2 artiklan määritelmät): Sana ” Euroopan ” on poistettu yhteisestä sopimuksena Euroopan parlamentin ehdotuksen mukaan, mutta eurooppalaista ulottuvuutta on vahvistettu 7 artiklan 3 kohdassa. EIT-luokitus (johdanto-osan 12 kappale ja 8 artikla): Euroopan parlamentin ja neuvoston kannoista on saatu aikaan kompromissi (pakollinen vs. vapaaehtoinen käyttö). ”Pilottivaiheen” käsite (johdanto-osan 24 kappale ja 19 artikla) on korvattu käsitteellä ” aloitusvaihe ”. Ensimmäisten osaamis- ja innovointiyhteisöjen toimialat (johdanto-osan 24 kappale): Neuvosto suostui parlamentin pyynnöstä lisäämään johdanto-osan 24 kappaleeseen ” uusiutuvat energialähteet ” ja ” tieto- ja viestintäteknologioiden seuraava sukupolvi ”. Ensimmäisten osaamis- ja innovointiyhteisöjen valintaan käytettävissä olevaa aikaa (johdanto-osan 24 kappale ja 18 artikla) on lyhennetty 18 kuukauteen (24 kuukaudesta) vastauksena Euroopan parlamentin pyyntöön. Arviointi ja ehdotusta koskeva komission tarkastelu (16 artiklan 3 kohta) : Sovittiin, että viittaus komission valtuuksiin tarkastella asetusta ” tarvittaessa ” liitetään Euroopan innovaatio- ja teknologiainstituutin arviointiin. Tukirakenteen perustaminen (liitteen 6 artikla): Neuvottelujen kuluessa kävi ilmi, että asetuksessa olisi oltava säännös tukirakenteen valmistelusta. Komissio on lainsäätäjien suostumuksella tarkastellut erilaisia vaihtoehtoja ja katsoo, että parasta olisi sisällyttää perussääntöön uusi artikla, jonka myötä komissio voi tilapäisesti tehdä oikeudellisia ja rahoitusasioita koskevia päätöksiä Euroopan innovaatio- ja teknologiainstituutin puolesta, kunnes hallintoneuvosto on nimittänyt johtajan. Valintalautakunta (perussäännön 1 artikla): Valintalautakunnan väliaikaisuuden korostamiseksi on sovittu, että sitä käytetään ainoastaan hallintoneuvoston ensimmäisten jäsenten nimittämiseen. Vastauksena parlamentin pyyntöön siitä, että valintaprosessin olisi oltava (parlamentin ja neuvoston kannalta) avoimempi ja informatiivisempi, neuvoston pöytäkirjaan on lisätty seuraava komission lausuma: Komissio tiedottaa neuvostolle ja Euroopan parlamentille valintalautakunnan jäsenten nimeämisestä ja sen toimeksiannosta. Komissio ilmoittaa neuvostolle ja Euroopan parlamentille ne valintakriteerit, joiden perusteella valintalautakunta valitsee hallintoneuvoston ensimmäiset jäsenet avointa kuulemisprosessia noudattaen. Komissio ilmoittaa viipymättä Euroopan parlamentille ja neuvostolle niiden valintaprosessien tuloksista, jotka koskevat valintalautakunnan suorittamaa johtokunnan ensimmäisten jäsenten nimittämistä ja johtokunnan suorittamaa seuraavien jäsenten nimittämistä. Komissio antaa Euroopan parlamentille ja neuvostolle yhden kuukauden aikaa perehtyä valintaprosessin tuloksiin, minkä jälkeen komissio nimittää johtokunnan jäsenet. Komissio ilmoittaa neuvostolle ja Euroopan parlamentille kenet johtokunta on valinnut puheenjohtajaksi. Puheenjohtajan valinnan jälkeen hänen kanssaan on mahdollista käydä näkemysten vaihto ennen kuin hän aloittaa tehtäviensä hoitamisen. 4. PÄÄTELMÄT Yhteinen kanta vastaa komission alkuperäisen ehdotuksen tavoitteita. Näin ollen komissio voi antaa sille tukensa.